stanford-oval/wikipedia huggingface dataset:
มิสแกรนด์ซูรินาม
ประวัติ

การคัดเลือกผู้ดำรงตำแหน่งมิสแกรนด์ซูรินามเริ่มขึ้นอย่างเป็นทางการในปี ค.ศ. 2014 โดย Gietanjali En Rishi Raghoebarsingh - Thakoer ผู้อำนวยการประกวดมิสทรอพิคัลบิวตีซูรินาม ซึ่งเป็นผู้ได้รับสิทธิ์ในการคัดเลือกมิสแกรนด์ซูรินามจากองค์กรมิสแกรนด์อินเตอร์เนชันแนล ทั้งนี้ การคัดเลือกผู้ดำรงตำแหน่งมิสแกรนด์ซูรินามนั้น จะคัดเลือกจากสาวงามที่เข้าร่วมการประกวดมิสทรอพิคัลบิวตีซูรินามในแต่ละปี โดยในปี ค.ศ. 2014 ผู้ดำรงตำแหน่งมิสแกรนด์ซูรินาม 2014 คือ Tashana Tatie Losche ซึ่งเป็นผู้ชนะการประกวดมิสทรอพิคัลบิวตีซูรินามในปีนั้น ส่วนในปีถัด ๆ มา ผู้ที่ได้รับรางวัลรอวชนะเลิศอันดับ 1 ในการประกวดมิสทรอพิคัลบิวตีซูรินามในแต่ละปี จะเป็นผู้ดำรงตำแหน่งมิสแกรนด์ซูรินาม ซึ่งจะต้องเข้าร่วมการประกวดมิสแกรนด์อินเตอร์เนชันแนลซึ่งจะถูกจัดขึ้นในเดือนตุลาคมของทุกปี
การแข่งขันระดับนานาชาติ

ต่อไปนี้เป็นรายชื่อตัวแทนชาวซูรินามของมิสแกรนด์อินเตอร์เนชั่นแนล.
สัญลักษณ์สี
: ชนะเลิศ
: รองชนะเลิศหรืออันดับ 5/9
: เข้ารอบสุดท้าย
: เข้ารอบรองชนะเลิศ
: รางวัลพิเศษหรือเข้ารอบสุดท้ายรางวัลพิเศษ
| ปี | ตัวแทน | บ้านเกิด | ตำแหน่งระดับประเทศ | ผลงานการแข่งขัน> ตำแหน่ง | ผลงานการแข่งขัน> รางวัลพิเศษ | อ้างอิง |
| --- | --- | --- | --- | --- | --- | --- |
|  2018 | ซาฟีนา บาซาตี | ปารามารีโบ | รองอันดับ 1: มิสแกรนด์เนเธอร์แลนด์ 2018 | ไม่ผ่านเข้ารอบ |  |  |
|  2017 | ชิมารา นาดีน เจป | ปารามารีโบ | รองอันดับ 1: มิสทรอพิคัลบิวตีซูรินาม 2017 | ไม่ได้เข้าร่วมประกวด | ไม่ได้เข้าร่วมประกวด |  |
|  2016 | ดารีโอลา แบรนดอน | ปารามารีโบ | รองอันดับ 1: มิสทรอพิคัลบิวตีซูรินาม 2016 | ไม่ผ่านเข้ารอบ |  |  |
|  2015 | สเวตอยส์ซเกีย บรันส์วิก | ปารามารีโบ | รองอันดับ 1: มิสทรอพิคัลบิวตีซูรินาม 2015 | ไม่ผ่านเข้ารอบ |  1 รางวัลพิเศษ  20 คนสุดท้าย – ชุดประจำชาติยอดเยี่ยม  |  |
|  2014 | ทาชานา ลอสเช | ปารามารีโบ | มิสทรอพิคัลบิวตีซูรินาม 2014 | ไม่ผ่านเข้ารอบ |  1 รางวัลพิเศษ  11 คนสุดท้าย – มิสป๊อปปูล่าโหวต  |  |
ดูเพิ่ม

มิสแกรนด์อินเตอร์เนชันแนล
นางพญาเสือโคร่ง

| นางพญาเสือโคร่ง |
| --- | --- |

นก Indian white-eye บนกิ่งนางพญาเสือโคร่ง

การจำแนกชั้นทางวิทยาศาสตร์ 
อาณาจักร:: พืช Plantae
เคลด:: พืชมีท่อลำเลียง Tracheophyta
เคลด:: พืชดอก Angiosperms
เคลด:: พืชใบเลี้ยงคู่แท้ Eudicots
เคลด:: โรสิด Rosids
อันดับ:: กุหลาบ 
วงศ์:: กุหลาบ 
สกุล:: สกุลพรุน 
สกุลย่อย:: Prunus subg. Cerasus  D.Don
สปีชีส์:: Prunus cerasoides
ชื่อทวินาม
Prunus cerasoides D.Don

ชื่อพ้อง
 Cerasus carmesina (H.Hara) H.Ohba  Cerasus cerasoides (Buch.-Ham. ex D. Don) S.Y. Sokolov  Cerasus majestica (Koehne) H.Ohba  Cerasus pectinata Spach  Cerasus phoshia Buch.-Ham. ex D.Don  Cerasus puddum Roxb. ex DC.  Cerasus puddum Ser.  Cerasus puddum Wall.  Maddenia pedicellata Hook.fil.  Microcerasus pectinata M.Roem.  Microcerasus phoshia M.Roem.  Prunus carmesina Hara  Prunus hosseusii Diels  Prunus majestica Koehne  Prunus pectinata Walp.  Prunus puddum Franch.  Prunus silvatica Roxb.  Prunus sylvatica Hook.fil.
นางพญาเสือโคร่ง (ชื่อวิทยาศาสตร์: Prunus cerasoides) เป็นพืชดอกในสกุล Prunus ออกดอกช่วงเดือนมกราคม-กุมภาพันธ์ พบทั่วไปบนภูเขาตั้งแต่ความสูง 1,200-2,400เมตรจากระดับน้ำทะเล เช่น ภูลมโล จังหวัดเลย, ดอยแม่สลอง จังหวัดเชียงราย, ดอยเวียงแหง ดอยอ่างขาง ขุนช่างเคี่ยน ขุนแม่ยะ จังหวัดเชียงใหม่, ขุนสถาน ดอยวาว ดอยภูคา ดอยมณีพฤกษ์ จังหวัดน่าน, ภูทับเบิก จังหวัดเพชรบูรณ์, ภูหินร่องกล้า จังหวัดพิษณุโลก ฯลฯ โดยเป็นดอกไม้ประจำอำเภอเวียงแหง นางพญาเสือโคร่ง เป็นพรรณไม้ที่มีการกระจายพันธุ์ตามธรรมชาติอยู่ที่ตอนเหนือของประเทศไทย
ในต่างประเทศ พบในประเทศพม่า รัฐชานและรัฐกะชีน,  ประเทศอินเดียพบบนเทือกเขาหิมาลัย ในรัฐอรุณาจัลประเทศยาวไปจนถึงรัฐหิมาจัลประเทศทางตอนเหนือของอินเดีย หรือที่เรียกว่าHimalayas, ประเทศภูฏาน, ประเทศเนปาล และประเทศจีนพบในมณฑลยูนนาน
นางพญาเสือโคร่งมีชื่อเรียกในภาษาญี่ปุ่นว่า หิมาลายาซากูระ และชาวไทยนิยมเรียกว่า "ซากูระเมืองไทย" เพราะมีลักษณะคล้ายซากูระในประเทศญี่ปุ่น แม้จะเป็นคนละชนิดกันก็ตาม
ชื่อท้องถิ่น

ชื่อท้องถิ่นของนางพญาเสือโคร่ง เช่น ฉวีวรรณ, ชมพูภูพิงค์ (เหนือ) เส่คาแว่, เส่แผ่, แส่ลาแหล (กะเหรี่ยง  เชียงใหม่) ซากูระดอย (เชียงใหม่) และได้รับฉายาว่า "ซากูระเมืองไทย" ในประเทศญี่ปุ่นจะเรียกดอกไม้พันธุ์นี้ว่า  ヒマラヤザクラ (หิมาลายาซากูระ) หมายถึงซากูระจากหิมาลัย หรือนิยมเรียกกันโดยทั่วไปในชื่อ เชอร์รี่หิมาลัยป่า (wild Himalayan cherry) หรือ เชอร์รี่เปรี้ยว (sour cherry)
ลักษณะทางพฤกษศาสตร์

นางพญาเสือโคร่งเป็นไม้ยืนต้นผลัดใบ   ขนาดเล็ก มีความสูงประมาณ 10-15 เมตร ใบ เป็นชนิดใบเดี่ยว ลักษณะรูปรีแบบไข่ หรือไข่กลับ ออกสลับกัน ใบมีความกว้าง 3-5 เซนติเมตร ยาว 5 -12 เซนติเมตร  ปลายใบเรียวแหลม โคนใบกลมหรือสอบแคบ ขอบจักปลายก้านใบมีต่อม 2-4 ต่อม หูใบแตกแขนงคล้ายเขากวาง ใบร่วงง่าย  ดอก สีขาว  ชมพู หรือแดง ออกเป็นช่อกระจุกใกล้ปลายกิ่ง ก้านดอกยาว 0.7-2 เซนติเมตร ขอบริ้วประดับจักไม่เป็นระเบียบ กลีบเลี้ยงติดกันเป็นรูปกรวย กลีบดอกมี 5 กลีบ เมื่อบานขนาดโตเส้นผ่าศูนย์กลาง 1-2 เซนติเมตร ผล  รูปไข่หรือกลม ยาว 1-1.5 เซนติเมตร  เมื่อสุกสีแดง ระยะเวลาออกดอกระหว่างเดือนธันวาคมจนถึงกุมภาพันธ์ โดยจะทิ้งใบก่อนออกดอก
ผลของนางพญาเสือโคร่งสามารถนำมารับประทานได้ มีรสเปรี้ยว  ส่วนเนื้อไม้และการใช้ประโยชน์ ด้านอื่นยังไม่มีการบันทึกข้อมูลไว้  นอกจากการนำมาปลูกเป็นไม้ประดับ เนื่องจากมีดอกสวยงาม
การปลูกเลี้ยง ได้มีการปลูกนางพญาเสือโคร่งบนพื้นที่ต้นน้ำลำธารมาเป็นเวลา 10 ปี แล้วปรากฏว่าได้ผลดี เป็นไม้ที่มีความเหมาะสมในการที่จะขึ้นอยู่ในพื้นที่ผ่านการทำไร่เลื่อนลอย บนพื้นที่สูงแต่ไม่ควรปลูกบนพื้นที่ซึ่งมีลมพัดจะทำให้กิ่งก้านหักได้ง่าย ขยายพันธุ์โดยเมล็ด
นางพญาเสือโคร่งและซากูระ

คำว่า ซากูระกล่าวถึงพืชที่อยู่ในสกุล Prunus โดยนางพญาเสือโคร่งเป็นหนึ่งในสกุลนั้น โดยมีชื่อวิทยาศาสตร์ว่า Prunus cerasoides  ขณะที่ในประเทศญี่ปุ่นมีซากูระอยู่หลากหลายพันธุ์ โดยพันธุ์ที่พบมากสุดคือ โซะเมโยะชิโนะ (ญี่ปุ่น: 染井吉野; โรมาจิ: somei-yoshino) ในชื่อวิทยาศาสตร์ว่า Prunus × yedoensis
นางพญาเสือโคร่งแตกต่างจากซะกุระญี่ปุ่นคือมีช่วงเวลาการออกดอกต่างกันคือ นางพญาเสือโคร่งออกดอกในเดือนธันวาคม-กุมภาพันธ์ ซึ่งเป็นช่วงฤดูหนาว ส่วนซากูระในญี่ปุ่นออกดอกช่วงเดือนมีนาคม-เมษายน ซึ่งเป็นช่วงฤดูใบไม้ผลิของญี่ปุ่น และมีการสันนิษฐานว่า นางพญาเสือโคร่งและซากูระมีบรรพบุรุษร่วมกันทางตอนใต้ของจีน และวิวัฒนาการออกไปจนมีสายพันธุ์มากมาย มีสีที่หลากหลาย
การจำแนกสายพันธุ์อย่างกว้าง นางพญาเสือโคร่งมีชื่ออย่างเป็นทางการว่า Wild Himalayan Cherry หมายถึงPrunusที่มีถิ่นกำเนิดในเอเชียทางตอนใต้ ตั้งแต่ประเทศไทยไปจนถึงเทือกเขาหิมาลัยในประเทศอินเดีย ส่วนซากูระถูกจำแนกเป็น Cherry blossom หมายถึง Prunusที่มีถิ่นกำเนิดในเอเชียทางตอนเหนือ ตั้งแต่ประเทศจีน, เกาหลี ไปจนถึงประเทศญี่ปุ่นและรัสเซียในเขตไซบีเรีย
รูปภาพ

นางพญาเสือโคร่ง ดอกสีชมพู (ขุนช่างเคี่ยน เชียงใหม่)
นางพญาเสือโคร่ง ดอกสีขาว (ขุนช่างเคี่ยน เชียงใหม่)
แหล่งข้อมูลอื่น

แม่แบบ:PFAF
| การแยกแยะหน่วยอนุกรมวิธาน |
| --- | --- |
Prunus cerasoides:  Wikidata: Q150149  Wikispecies: Prunus cerasoides  BOLD: 494442  EoL: 301113  EPPO: PRNCS  GBIF: 3021409  GRIN: 29865  iNaturalist: 431494  IPNI: 729572-1  NCBI: 378224  NZOR: 4c1bbd12-4d3e-4177-ac41-911aa06bf762  Plant List: rjp-8103  POWO: urn:lsid:ipni.org:names:729572-1  Tropicos: 27800330 
Cerasus cerasoides:  Wikidata: Q15228348  BOLD: 1142532  FNA: 200010643  FoC: 200010643  GBIF: 3022306  IUCN: 50026860  NZOR: 1b25638a-52e4-442c-9ee9-fd91802fa5ce  POWO: urn:lsid:ipni.org:names:721877-1  Tropicos: 27805632 
Prunus majestica:  Wikidata: Q39779558  GBIF: 3022310  GRIN: 30035  IPNI: 729933-1  IRMNG: 11014015  POWO: urn:lsid:ipni.org:names:729933-1  Tropicos: 27805884 
Cerasus puddum:  Wikidata: Q50838095  GRIN: 9912  IPNI: 722033-1  POWO: urn:lsid:ipni.org:names:722033-1  Tropicos: 27805633 
นางพญาเสือโคร่ง บนขุนช่างเคี่ยน จังหวัดเชียงใหม่
ซากูระในจังหวัดฟุกุชิมะ ประเทศญี่ปุ่น
ทัศนีย์ บูรณุปกรณ์

| ทัศนีย์ บูรณุปกรณ์ม> ว.ม., ป.ช. |
| --- | --- |

สมาชิกสภาผู้แทนราษฎรจังหวัดเชียงใหม่ เขต 1
ดำรงตำแหน่ง 24 มีนาคม พ.ศ. 2562 – 20 มีนาคม พ.ศ. 2566
ถัดไป: เพชรรัตน์ ใหม่ชมภู
ดำรงตำแหน่ง 3 กรกฎาคม พ.ศ. 2554 – 9 ธันวาคม พ.ศ. 2556
ก่อนหน้า: ชินณิชา วงศ์สวัสดิ์   สุรพงษ์ โตวิจักษณ์ชัยกุล   กฤษดาภรณ์ เสียมภักดี
 
ข้อมูลส่วนบุคคล
เกิด: 8 มีนาคม พ.ศ. 2515 (52 ปี) อำเภอสันกำแพง จังหวัดเชียงใหม่ ประเทศไทย
พรรคการเมือง: ประชาชน (2567–ปัจจุบัน)
การเข้าร่วม พรรคการเมืองอื่น: เพื่อไทย (2554–2566) ก้าวไกล (2567)
บุพการี: พรทัศน์ บูรณุปกรณ์ (บิดา)   ผ่องศรี บูรณุปกรณ์ (มารดา)
ศิษย์เก่า: มหาวิทยาลัยเชียงใหม่ โรงเรียนมงฟอร์ตวิทยาลัย
อาชีพ: นักการเมือง
ชื่อเล่น: กุ้ง

ทัศนีย์ บูรณุปกรณ์ (เกิด 8 มีนาคม พ.ศ. 2515) ชื่อเล่น กุ้ง อดีตสมาชิกสภาผู้แทนราษฎรจังหวัดเชียงใหม่ สังกัดพรรคเพื่อไทย 2 สมัย อดีตสมาชิกพรรคก้าวไกล ปัจจุบันสังกัดพรรคประชาชน
ประวัติ

ทัศนีย์ บูรณุปกรณ์ เกิดเมื่อวันที่ 8 มีนาคม พ.ศ. 2515 เป็นบุตรของนายพรทัศน์ บูรณุปกรณ์ มีน้อง 2 คน คือ ทัศนัย บูรณุปกรณ์ อดีตนายกเทศมนตรีนครเชียงใหม่ และนางสาวธารทิพย์ บูรณุปกรณ์ นักธุรกิจ นางสาวทัศนีย์ยังเป็นหลานของนายปกรณ์ บูรณุปกรณ์ อดีต ส.ส. และนายบุญเลิศ บูรณุปกรณ์ อดีตนายกองค์การบริหารส่วนจังหวัดเชียงใหม่
ทัศนีย์ บูรณุปกรณ์ สำเร็จการศึกษาจากโรงเรียนมงฟอร์ตวิทยาลัย ปริญญาตรีบริหารธุรกิจ มหาวิทยาลัยเชียงใหม่ และปริญญาโทเศรษฐศาสตร์ มหาวิทยาลัยเชียงใหม่ ปัจจุบัน สถานภาพโสด
งานการเมือง

ทัศนีย์ บูรณุปกรณ์ เป็นนักการเมืองท้องถิ่นในจังหวัดเชียงใหม่ เคยดำรงตำแหน่งนายกเทศมนตรีตำบลช้างเผือก (พ.ศ. 2546 - 2554) ต่อมาดำรงตำแหน่งรองนายกองค์การบริหารส่วนจังหวัดเชียงใหม่ ในสมัยของนายบุญเลิศ บูรณุปกรณ์ ก่อนที่จะลาออกมาลงสมัครสมาชิกสภาผู้แทนราษฎรจังหวัดเชียงใหม่ ในปี 2554 ในนามพรรคเพื่อไทย โดยลงในเขต 1 แทนนายสุรพงษ์ โตวิจักษณ์ชัยกุล ที่ขึ้นไปลงในระบบบัญชีรายชื่อ และได้รับการเลือกตั้งเป็นครั้งแรก
หลังรัฐประหารในประเทศไทย ปี พ.ศ. 2557 ทัศนีย์เข้ารับตำแหน่งรองนายกองค์การบริหารส่วนจังหวัดเชียงใหม่อีกครั้ง ต่อมาในเดือนพฤษภาคม พ.ศ. 2559 เธอและน้องสาวถูกนายทหารพระธรรมนูญจับกุมตัวตามคำสั่งคณะรักษาความสงบแห่งชาติ เนื่องจากมีการกระทำเข้าข่ายทำผิดข้อหายุยงปลุกปั่นฯ ตามประมวลกฎหมายอาญามาตรา 116 ก่อนจะนำไปปรับทัศนคติภายในมณฑลทหารบกที่ 11 รักษาพระองค์ เป็นเวลา 7 วัน ก่อนจะถูกปล่อยตัวในเดือนสิงหาคม และต่อมาเธอลาออกจากตำแหน่งรองนายกองค์การบริหารส่วนจังหวัดเชียงใหม่ มีผลเมื่อวันที่ 1 กันยายน
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ทัศนีย์ลงสมัครรับเลือกตั้งสมาชิกสภาผู้แทนราษฎรจังหวัดเชียงใหม่ เขต 1 และได้รับเลือกตั้งอีกสมัย แต่ในการเลือกตั้งนายกองค์การบริหารส่วนจังหวัดเชียงใหม่ พ.ศ. 2563 เธอให้การสนับสนุนนายบุญเลิศ บูรณุปกรณ์ ซึ่งเป็นคู่แข่งของผู้สมัครที่พรรคเพื่อไทยให้การสนับสนุน
ทัศนีย์มีบทบาทในการอภิปรายในสภาผู้แทนราษฎรหลายครั้ง อาทิ การอภิปรายกรณีที่ได้กล่าวว่าได้เขียนใบลาออกไว้ให้พลเอก ประยุทธ์ จันทร์โอชา จนพลเอกประยุทธ์ต้องออกมาตอบโต้ว่าให้เก็บไว้ใช้เอง
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 ทัศนีย์ลงสมัครรับเลือกตั้งสมาชิกสภาผู้แทนราษฎรจังหวัดเชียงใหม่อีกครั้ง โดยย้ายมาที่เขต 3 แต่ไม่ได้รับเลือกตั้ง ต่อมาหลังจากพรรคเพื่อไทยประกาศจัดตั้งรัฐบาลโดยมีพรรคพลังประชารัฐและพรรครวมไทยสร้างชาติเข้าร่วมด้วย เธอได้ลาออกจากสมาชิกพรรคเพื่อไทยเมื่อวันที่ 21 สิงหาคม พ.ศ. 2566 จากนั้นเมื่อวันที่ 14 มีนาคม พ.ศ. 2567 เธอได้เปิดเผยว่าได้สมัครสมาชิกพรรคก้าวไกลตั้งแต่เมื่อวันที่ 31 มกราคม จนกระทั่งหลังพรรคก้าวไกลถูกยุบตามคำสั่งศาลรัฐธรรมนูญในวันที่ 7 สิงหาคม พ.ศ. 2567 เธอได้สมัครเป็นสมาชิกพรรคประชาชนในเวลาต่อมาทันที
งานการเมือง > สมาชิกสภาผู้แทนราษฎร

ทัศนีย์ บูรณุปกรณ์ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดเชียงใหม่ สังกัดพรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดเชียงใหม่ สังกัดพรรคเพื่อไทย
เครื่องราชอิสริยาภรณ์

พ.ศ. 2566 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2563 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
แหล่งข้อมูลอื่น

นางสาวทัศนีย์ บูรณุปกรณ์ เก็บถาวร 2012-08-06 ที่ เวย์แบ็กแมชชีน, เว็บไซต์รัฐสภาไทย
ข้อมูลนักการเมือง (นางสาวทัศนีย์ บูรณุปกรณ์), ศูนย์ข้อมูลนักการเมือง
คลองเจดีย์บูชา

คลองเจดีย์บูชา
คลองเจดีย์บูชา เป็นคลองที่ถูกขุดขึ้นตั้งแต่ สมัยพระบาทสมเด็จพระจอมเกล้าเจ้าอยู่หัว รัชกาลที่ 4 เมื่อครั้งโปรดเกล้าฯ ให้สมเด็จเจ้าพระยาบรมมหาประยุรวงศ์ (ดิศ บุนนาค) เป็นแม่กองปฏิสังขรณ์พระปฐมเจดีย์ ได้โปรดฯ ให้ขุดคลองจากแม่น้ำเมืองนครชัยศรี เข้าไปจนถึงบริเวณพระปฐมเจดีย์เพื่อความสะดวกในการคมนาคมและการไปนมัสการพระปฐมเจดีย์ โดยเริ่มขุด ในปี พ.ศ. 2401 ปากคลองอยู่ท้ายบ้านท่านา ปลายคลองจดพระปฐมเจดีย์นั้น พระราชทานนามว่า คลองเจดีย์บูชา เมื่อวันศุกร์ เดือน 5 ขึ้น 12 ค่ำ ปีมะเมีย นพศก ตรงกับ พ.ศ. 2401 เหตุที่พระราชทานชื่อนี้ เพราะได้ทรงบริจาคพระราชทรัพย์ 600 ชั่ง จ้างชาวจีนให้ขุดคลองขึ้น
ต่อมาสมเด็จเจ้าพระยาบรมมหาประยุรวงศ์ถึงแก่พิราลัย ขณะที่การยังค้างอยู่ จึงโปรดให้เจ้าพระยาทิพากรวงศ์มหาโกษาธิบดี (ขำ บุนนาค) ดำเนินการต่อจนแล้วเสร็จในปี พ.ศ. 2405
ลำคลองเจดีย์บูชา กว้างราว ๆ 15-20 เมตร ยาว 12 กิโลเมตร ปลายคลองด้านตะวันตกไหลจากตัวเมืองไปออกคลองวังตะกู และคลองทัพหลวง ซึ่งใช้เป็นเส้นทางต่อไปยังแม่น้ำแม่กลองที่จังหวัดราชบุรี และกาญจนบุรีได้ ส่วนด้านตะวันออก ลำคลองไหลผ่านตามความยาวของพื้นที่เทศบาลนครนครปฐม โดยผ่านเข้ามาทางด้านทิศตะวันออกเฉียงเหนือ ผ่านหน้าวัดพระงาม ตลาดนครปฐม ลอดกำแพงองค์พระปฐมเจดีย์ หักออกนอกเขตเทศบาล ต่อกับห้วยจระเข้ และตัดตรงไปจดแม่น้ำท่าจีนที่บ้านตลาดต้นสน ตำบลท่านา อำเภอนครชัยศรี จังหวัดนครปฐม
คลองเจดีย์บูชาได้ถูกใช้เป็นเส้นทางคมนาคมที่สำคัญมากตลอดรัชสมัยรัชกาลที่ 4 ถึงกับให้สร้างพระราชวังปฐมนครขึ้นเพื่อประทับแรม นอกจากนี้ในสมัยรัชกาลที่ 5 ก็ได้เสด็จประพาสพระปฐมเจดีย์ผ่านทางคลองนี้อีกด้วย ในปัจจุบันคลองเจดีย์บูชาไม่ได้ถูกใช้งานเป็นเส้นทางสัญจรแล้ว
แดเนียล จูน มาร์ช

| แดเนียล |
| --- | --- |
แดเนียลในเดือนกันยายน 2024
เกิด: แดเนียล จูน มาร์ช  (2005-04-11) 11 เมษายน ค.ศ. 2005 (19 ปี) นิวคาสเซิล ประเทศออสเตรเลีย
ชื่ออื่น: โม จี-ฮเย
อาชีพ:  นักร้อง  นักแต่งเพลง 
อาชีพทางดนตรี
ที่เกิด: ประเทศเกาหลีใต้
แนวเพลง: เคป็อป
เครื่องดนตรี: เสียงร้อง
ช่วงปี: 2011–ปัจจุบัน
ค่ายเพลง: อาดอร์
สมาชิกของ: นิวจีนส์
 นักดนตรี

ชื่อเกาหลี
ฮันกึล: 모지혜
ฮันจา: 牟智慧
อาร์อาร์: Mo Jihye 
เอ็มอาร์: Mo Chihye 
 
ลายมือชื่อ

แดเนียล จูน มาร์ช (เกิด 11 เมษายน ค.ศ. 2005) เป็นที่รู้จักในชื่อ แดเนียล (เกาหลี: 다니엘) เป็นนักร้องชาวออสเตรเลีย-เกาหลีใต้ เธอเริ่มต้นอาชีพในวงการบันเทิงด้วยการปรากฏตัวทางโทรทัศน์หลายครั้งเมื่อยังเป็นเด็ก ก่อนจะเดบิวต์เป็นสมาชิกของเกิร์ลกรุป นิวจีนส์ ในปี 2022 ปีถัดมา แดเนียลให้เสียงพากย์เป็นแอเรียล ในเวอร์ชันภาษาเกาหลีของภาพยนตร์ไลฟ์แอ็กชันเรื่อง เงือกน้อยผจญภัย (1989)
ชีวิตช่วงต้น

แดเนียล จูน มาร์ช หรือชื่ออื่นว่า โม จี-ฮเย (เกาหลี: 모지혜) เกิดเมื่อวันที่ 11 เมษายน ค.ศ. 2005 ในเมืองนิวคาสเซิล รัฐนิวเซาท์เวลส์ ประเทศออสเตรเลีย โดยมีพ่อเป็นชาวออสเตรเลียและแม่เป็นชาวเกาหลีใต้ เธอมีพี่สาวชื่อ Olivia Marsh (เกาหลี: 모규나; Mo Gyu-na) ซึ่งเป็นนักร้องที่เปิดตัวในปี 2024 ในปี 2009 เมื่ออายุได้ 4 ขวบ แดเนียลและครอบครัวของเธอได้ย้ายไปที่เมืองพาจู จังหวัดคย็องกี ประเทศเกาหลีใต้
อาชีพ > 2011–2021: กิจกรรมก่อนเปิดตัว

ในปี 2011 แดเนียลได้ปรากฏตัวทางโทรทัศน์ครั้งแรกในรายการ Rainbow Kindergarten ทางช่องทีวีเอ็น และ My Heart 's Crayon ทางช่องเอสบีเอส เธอได้ปรากฏตัวในรายการ Shinhwa Broadcasting และ Jesse's Play Kitchen ในปี 2012 ในปี 2012 เมื่ออายุได้ 7 ขวบ แดเนียลกลับไปออสเตรเลียเพื่อเข้าเรียนประถมศึกษา
แดเนียลกลับมายังเกาหลีใต้และกลายเป็นเด็กฝึกหัดในวงการเคป็อปในปี 2020
อาชีพ > บทความหลัก: NewJeans

ในวันที่ 22 กรกฎาคม 2022 แดเนียลได้เปิดตัวพร้อมกับ นิวจีนส์ ด้วยการเปิดตัวซิงเกิลเปิดตัวของพวกเธอ "Attention" ซึ่งเธอร่วมเขียน ตั้งแต่นั้นมาเธอก็มีส่วนร่วมในการแต่งเพลงของ นิวจีนส์ จำนวน 5 เพลง "Attention" ขึ้นสู่อันดับหนึ่งของเซอร์เคิลดิจิทัลชาร์ตของเกาหลีใต้และได้รับรางวัล Best K-pop Song ในงานโคเรียนมิวสิกอะวอดส์ ครั้งที่ 20
ในปี 2023 แดเนียลได้พากย์เสียงแอเรียล ในเวอร์ชันพากย์เสียงภาษาเกาหลีของภาพยนตร์ไลฟ์แอ็กชันเรื่อง เงือกน้อยผจญภัย (1989) การแสดงและการร้องเพลงของแดเนียลในภาพยนตร์ได้รับการยกย่องหลังจากการฉายครั้งแรก เธอได้บันทึกเพลงหลายเพลงสำหรับเพลงประกอบภาพยนตร์ รวมถึงซิงเกิล "Part of Your World" ซึ่งเปิดตัวเมื่อวันที่ 17 พฤษภาคม 2023 และเปิดตัวที่อันดับสองในHot Trending Songs ของบิลบอร์ด
ในเดือนพฤษภาคม 2024 แดเนียลเป็นพิธีกรจัดคอนเสิร์ต Korea on Stage – New Generation ซึ่งจัดโดยสำนักงานบริหารมรดกทางวัฒนธรรม
กิจกรรมอื่นๆ > การรับรอง

ในเดือนมกราคม 2023 Burberry ได้ประกาศว่า แดเนียล ได้กลายมาเป็นหนึ่งในแบรนด์แอมบาสเดอร์ระดับโลกของบริษัท ในเดือนมีนาคม 2023 เธอได้กลายมาเป็นแบรนด์แอมบาสเดอร์ระดับโลกให้กับ Yves Saint Laurent Beauty และได้ปรากฏตัวในแคมเปญส่งเสริมการขายลิปสติก Candy Glaze ของพวกเขา
ในเดือนมีนาคม 2024 แดเนียลได้กลายเป็นแบรนด์แอมบาสเดอร์ระดับโลกให้กับเซลีน ในเดือนพฤษภาคม 2024 เธอได้ปรากฏตัวในแคมเปญส่งเสริมการขายครั้งแรกสำหรับ เซลีน ซึ่งพัฒนาโดย เอดี สลีมาน ซึ่งเป็นผู้อำนวยการฝ่ายสร้างสรรค์
ผลงานเพลง > Singles

| Title | Year | Peak chart position> KOR Down.  | Album |
| --- | --- | --- | --- |
| "Part of Your World" (저곳으로) | 2023 | 47 | The Little Mermaid |
ผลงานภาพยนตร์ > Film

| Year | Title | Role | Notes | Ref>  |
| --- | --- | --- | --- | --- |
| 2023 | The Little Mermaid | Ariel | Korean dub |  |
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Danielle Marsh
มืออสูรล่าปิศาจ

| --- | --- |
มืออสูรล่าปิศาจ
地獄先生ぬ～べ～
ชื่อภาษาอังกฤษ: Jigoku Sensei Nube
แนว: ตลก, สยองขวัญ
มังงะ
เขียนโดย: โช มาคุระ, ทาเคชิ โอกาโนะ
สำนักพิมพ์:  สำนักพิมพ์ชูเอฉะ    สำนักพิมพ์สยามอินเตอร์คอมิกส์
อนิเมะ
กำกับโดย: ยูคิโอะ ไคซาวะ
สตูดิโอ: โตเอแอนิเมชัน
มืออสูรล่าปีศาจ เป็นการ์ตูนญี่ปุ่นที่แต่งโดย โช มาคุระ และวาดโดย ทาเคชิ โอกาโนะ เริ่มลงตีพิมพ์ในนิตยสารโชเน็นจัมป์รายสัปดาห์ ตั้งแต่ฉบับที่ 38 พ.ศ. 2536 จนถึงฉบับที่ 26 พ.ศ. 2542 เนื้อเรื่องเป็นแนวตลกขบขัน เกี่ยวกับ คุณครูนูเบ ผู้ใช้ "มืออสูร" ปกป้องเหล่านักเรียนให้พ้นจากเงื้อมมือของวิญญาณร้ายและภูตผีปีศาจ ซึ่งได้รับความนิยมอย่างมากจนมีการสร้างเป็นอนิเมะ โดยเริ่มออกอากาศที่ประเทศญี่ปุ่น ทางสถานีทีวีอาซาฮี ตั้งแต่วันที่ 13 เมษายน พ.ศ. 2539 จนถึงวันที่ 21 มิถุนายน พ.ศ. 2540 มีความยาวทั้งสิ้น 48 ตอน  ส่วนตอนที่ 49 "เรื่องราวของมืออสูรนูเบ" ซึ่งเป็นตอนพิเศษ ได้ออกอากาศในวันที่ 7 สิงหาคม พ.ศ. 2540 นอกจากนี้ยังมีตอนพิเศษที่ฉายในโรงภาพยนตร์ 3 ตอน และจัดจำหน่ายในรูปแบบ OVA อีก 3 ตอนด้วย
ในประเทศไทย มืออสูรล่าปีศาจ ได้ลงตีพิมพ์ในนิตยสารซีคิดส์ ของสำนักพิมพ์สยามอินเตอร์คอมิกส์ ส่วนฉบับอนิเมะ ออกวางจำหน่ายในรูปแบบวีซีดีลิขสิทธิ์โดย TIGA
เนื้อเรื่อง

ฮิโรชิ นักเรียนระดับชั้น ป.5 ย้ายเข้ามาเรียนที่โรงเรียนประถมโดโมริ เนื่องจากปัญหาทางด้านนิสัยส่วนตัว ฮิโรชิได้อยู่ในห้อง ป.5/3 ซึ่งมีครูประจำชั้นชื่อ "นูเอโนะ เมสุเกะ" ซึ่งมีข่าวลือว่าเป็นอาจารย์ที่มีพลังวิญญาณ ทีแรกฮิโรชิก็ไม่เชื่อคิดว่าเป็นเรื่องงมงาย แต่ครูนูเอโนะ หรือที่เหล่านักเรียนในชั้นเรียกว่า "นูเบ" ก็พิสูจน์ให้เห็นว่าสิ่งที่เหล่านักเรียนลือกันนั้นเป็นเรื่องจริง นูเบ ใช้มืออสูรที่อยู่ข้างซ้ายช่วยกำจัดปีศาจที่สิงอยู่ในตัวฮิโรชิซึ่งเป็นสาเหตุที่ทำให้ฮิโรชิเป็นเด็กก้าวร้าวได้สำเร็จ จึงทำให้ฮิโรชินับถือในตัวของนูเบเป็นอย่างมาก
สิ่งที่นูเบใช้เป็นเครื่องมือในการจัดการเหล่าภูติผีปีศาจนั่นก็คือ "มืออสูร" ซึ่งมืออสูรนี้ก็คือปีศาจที่แข็งแกร่ง แต่ถูกสะกดจากอาจารย์มินาโกะ อาจารย์ของนูเบสมัยประถม ซึ่งนูเบมีความหวังที่ต้องการจะช่วยให้วิญญาณของอาจารย์มินาโกะออกจากมืออสูร เพื่อที่จะได้ไปสู่สุคติ นูเบได้เจอกับคู่ต่อสู้ที่แข็งแกร่งสูสีกับตนคือปีศาจจิ้งจอกทามาโมะ ซึ่งต้องการหัวกะโหลกของฮิโรชิเพื่อให้วิชาแปลงร่างของเขาบรรลุผลสำเร็จ แม้ว่าทามาโมะจะแข็งแกร่ง แต่เขาก็แพ้ให้กับนูเบ ทำให้ทามาโมะเปลี่ยนจุดประสงค์มาเป็นศึกษาความลับของความแข็งแกร่งของพลังที่นูเบใช้ปกป้องนักเรียน และจากศัตรูก็เปลี่ยนมาเป็นคู่แข่ง หลายครั้งที่ทั้งคู่ร่วมมือกันกำจัดปีศาจ
นอกจากทามาโมะแล้ว นูเบยังต้องผจญกับเจ้าหญิงหิมะชื่อยูคิเมะ ที่ตามตื๊ออยู่ตลอดเวลาด้วย แต่ทั้งคู่ก็เป็นคู่หูที่เข้าขากันเป็นอย่างดี ยูคิเมะนั้นรักนูเบอย่างสุดหัวใจ แต่นูเบยังไม่ยอมรับยูคิเมะเสียที วันหนึ่ง ปีศาจบากิที่อยู่ในมืออสูรของนูเบได้ออกมาจากมือของนูเบ ปีศาจร้ายที่แข็งแกร่งที่สุด นูเบร่วมมือกับทามาโมะแล้วก็ยูคิเมะเข้าต่อสู้แต่ก็ไม่อาจต้านทานความแข็งแกร่งของบากิได้เลยแม้แต่น้อย แต่เนื่องจากว่านูเบได้ความช่วยเหลือจากมิงกิ ซึ่งเป็นน้องสาวของบากิ ทำให้บากิซึ่งแม้เป็นปีศาจแต่ก็ไม่อยากจะทำร้ายน้องสาวตัวเองยอมสงบลง และกลับไปเป็นมืออสูรของนูเบอีกครั้ง
เวลาผ่านไป 1 ปี มีจดหมายมาจากโรงเรียนอื่นมาขอให้นูเบย้ายไปสอนที่นั่น เนื่องจากมีผีร้ายมากมาย เพื่อปกป้องเด็กนักเรียน นูเบจึงจำใจต้องอำลาจากเด็กนักเรียนที่เขารักและผูกพัน โดยเขาย้ายไปพร้อมกับยูคิเมะ ซึ่งทั้งคู่ได้แต่งงานกัน และการผจญภัยครั้งใหม่ของนูเบก็จะเริ่มต้นอีกครั้งที่โรงเรียนใหม่แห่งนั้น
ตัวละคร

ดูรายละเอียดเพิ่มเติมในตัวละครในเรื่องมืออสูรล่าปีศาจ
นักพากย์

นุเอโนะ เมสุเกะ หรือ ครูนูเบ (CV:โอคิอายุ เรียวทาโร่)
ทาเทโนะ ฮิโรชิ (CV:ฟูจิตะ โทชิโกะ)
อินาบะ เคียวโกะ (CV:คาซาฮาระ รูมิ)
โฮโซคาวะ มิกิ (CV:โทมินางะ มีนะ)
คิมุระ คาสึยะ (CV:ทานากะ คาซึนาริ)
คุริตะ มาโกโตะ (CV:อุราวะ เมงุมิ)
ยามางุจิ อากิระ (CV:ยานางิซาวะ มิจิโยะ)
ชิราโตะ ชูอิจิ (CV:คาเนมารุ จุนอิจิ)
นาคาจิมะ โนริโกะ (CV:โทโยชิมะ มาจิโกะ)
คิคุจิ ชิสึกะ (CV:อุวางาวะ เอมิ)
คาเนดะ มาซารุ (CV:มัตสึโอะ กินโซ)
คิโนชิตะ อายูมิ
ทากาฮาชิ ริตสึโกะ (CV:เนยะ มิจิโกะ)
คุโรอิ มามิ
ยูคิเมะ (CV:ชิราโทริ ยูริ)
ฮาสึกิ อิสึนะ (CV:ฮอนดะ จิเอโกะ)
ฮายาเมะ (CV:ยามาซากิ วาคานะ)
ทามาโมะ เคียวสุเกะ (CV:โมริคาวะ โทชิยูกิ)
ครูมินาโกะ (CV:คัตสึกิ มาซาโกะ)
แหล่งข้อมูลอื่น

"มืออสูรล่าปิศาจ" ในเว็บไซต์โตเอแอนิเมชัน
Animax's official Jigoku Sensei Nūbē website
Hell Teacher Nube manga gallery เก็บถาวร 2007-12-23 ที่ เวย์แบ็กแมชชีน(อังกฤษ)
เคแอลเอ็ม

เคแอลเอ็ม โรยัลดัตช์ แอร์ไลน์ (ดัตช์: Koninklijke Luchtvaart Maatschappij, แปลตรงตัว 'Royal Aviation Company Plc.') เป็นสายการบินประจำชาติและสายการบินที่ใหญ่ที่สุดของประเทศเนเธอร์แลนด์ โดยมีฐานการบินหลักในท่าอากาศยานอัมสเตอร์ดัมสคิปโฮล สายการบินเป็นสายการบินลูกในกลุ่มสายการบินแอร์ฟรานซ์–เคแอลเอ็มและเป็นสมาชิกพันธมิตรสายการบินสกายทีม เคแอลเอ็มถือเป็นเป็นสายการบินที่เก่าแก่ที่สุดที่ยังคงให้บริการอยู่ โดยก่อตั้งขึ้นในเดือนตุลาคม ค.ศ. 1919 เคแอลเอ็มมีฝูงบิน 110 ลำ และให้บริการเที่ยวบินสู่จุดหมายปลายทาง 164 แห่งทั่วโลก
ประวัติ > การควบรวมกิจการกับแอร์ฟรานซ์

ในวันที่ 30 กันยายน ค.ศ. 2003 แอร์ฟรานซ์และเคแอลเอ็ม ได้ประกาศว่าจะมีการควบรวมสายการบินทั้งสองในชื่อใหม่ คือแอร์ฟรานซ์–เคแอลเอ็ม และเกิดการควบรวมขึ้นในวันที่ 5 พฤษภาคม ค.ศ. 2004
กิจการองค์กร > สำนักงานใหญ่

สำนักงานใหญ่ของเคแอลเอ็มตั้งอยู่ที่อัมสเทลวีน ใกล้กับท่าอากาศยานอัมสเตอร์ดัมสคิปโฮล สำนักงานแห่งนี้ก่อสร้างในช่วงปี 1968-1970 โดยก่อนหน้าเคแอลเอ็มมีสำนักงานใหญ่อยู่ในพื้นที่ของท่าอากาศยานสคิปโฮลในฮาร์เลมเมอร์เมร์.
กิจการองค์กร > บริษัทลูก

บริษัทลูกของเคแอลเอ็มมีดังนี้:
| บริษัท | ประเภท | กิจการหลัก | สัดส่วนการถือหุ้น |
| --- | --- | --- | --- |
| Transavia Airlines CV | บริษัทลูก | สายการบิน | 100% |
| Transavia France (via Transavia Airlines CV) | บริษัทลูก | สายการบิน | 4% |
| KLM Cityhopper BV | บริษัทลูก | สายการบิน | 100% |
| KLM Cityhopper UK Ltd. | บริษัทลูก | สายการบิน | 100% |
| KLM Asia | บริษัทลูก | สายการบิน | 100% |
| Martinair Holland NV | บริษัทลูก | สายการบินขนส่งสินค้า | 100% |
| EPCOR BV | บริษัทลูก | การบำรุงรักษา | 100% |
| KLM Catering Services Schiphol BV | บริษัทลูก | บริการจัดเลี้ยง | 100% |
| KLM Equipment Services BV | บริษัทลูก | การสนับสนุนอุปกรณ์ | 100% |
| KLM Financial Services | บริษัทลูก | การเงิน | 100% |
| KLM Flight Academy BV | บริษัทลูก | โรงเรียนการบิน | 100% |
| KLM Health Services BV | บริษัทลูก | บริการสุขภาพ | 100% |
| KLM UK Engineering Ltd. | บริษัทลูก | วิศวกรรมและการบำรุงรักษา | 100% |
| Cygnific | บริษัทลูก | การขายและบริการ | 100% |
| Schiphol Logistics Park | การควบคุมร่วม | โลจิสติก | 53% (45% voting right) |
กิจการองค์กร > เคแอลเอ็ม เอเชีย

เคแอลเอ็ม เอเชีย (จีน: 荷蘭亞洲航空公司; พินอิน: Hélán Yàzhōu Hángkōng Gōngsī) เป็นสายการบินลูกของเคแอลเอ็ม โดยมีการจดทะเบียนในไต้หวัน สายการบินก่อตั้งขึ้นในปีค.ศ. 1995 เพื่อให้บริการเที่ยวบินไปยังไทเปโดยไม่กระทบต่อสิทธิ์การจราจรของเคแอลเอ็ม สำหรับจุดหมายปลายทางในสาธารณรัฐประชาชนจีน เคแอลเอ็มเริ่มให้บริการเที่ยวบินอัมสเตอร์ดัม-กรุงเทพฯ-ไทเป ด้วยเครื่องบินโบอิง 747-400 และโบอิง 747-400 คอมบิ ก่อนเปลี่ยนมาให้บริการเครื่องบินโบอิง 777-200อีอาร์ เจ็ดลำและโบอิง 777-300 อีอาร์ สองลำ ในเดือนมีนาคม ค.ศ. 2012 ปัจจุบัน ค.ศ. 2024 เคแอลเอ็ม เอเซีย ให้บริการเส้นทาง กรุงเทพ อัมสเตอร์ดัม ในบางครั้งบางคราวสลับกับเคแอลเอ็ม
กิจการองค์กร > ผลประกอบการ

ผลประกอบการของเคแอลเอ็มในช่วงปี 2011-2022 มีดังนี้:
|  | 2011 | 2012 | 2013 | 2014 | 2015 | 2016 | 2017 | 2018 | 2019 | 2020 | 2021 | 2022 |
| --- | --- | --- | --- | --- | --- | --- | --- | --- | --- | --- | --- | --- |
| รายได้ (ล้ายยูโร) | 8,904 | 9,473 | 9,688 | 9,643 | 9,905 | 9,800 | 10,340 | 10,955 | 11,075 | 5,120 | 6,065 | 10,679 |
| กำไร/ขาดทุน สุทธิ (ล้ายยูโร) | 1 | −98 | 133 | 341 | 54 | 519 | −497 | 573 | 449 | −1546 | −1258 | 744 |
| จำนวนพนักงาน (คน) | 37,169 | 35,787 | 35,662 | 35,685 | 35,488 | 34,363 | 34,872 | 35,410 | 36,549 | 32,667 | 31,551 | 33,358 |
| จำนวนผู้โดยสาร (ล้านคน) | 25.3 | 25.8 | 26.6 | 27.7 | 28.6 | 30.4 | 32.7 | 34.2 | 35.1 | 11.2 | 14.0 | 25.8 |
| อัตราการบรรทุกผู้โดยสาร (%) | 84.3 | 85.7 | 85.8 | 86.5 | 86.4 | 87.2 | 88.4 | 89.1 | 89.4 | 52.2 | 49.6 | 83.4 |
| จำนวนอากาศยาน (ณ สิ้นปี) | 204 | 203 | 206 | 202 | 199 | 203 | 204 | 214 | 229 | 218 | 218 | 208 |
หมายเหตุ/อ้างอิง:
จุดหมายปลายทาง

ณ เดือนเมษายน ค.ศ. 2024 เคแอลเอ็มให้บริการจุดหมายปลายทาง 164 แห่งmyj;F]dจากท่าอากาศยานอัมสเตอร์ดัมสคิปโฮล ข้อตกลงการใช้รหัสร่วมกันทำให้จำนวนปลายทางทั้งหมดที่ให้บริการผ่านเคแอลเอ็มรวมเป็น 826